Prentjies uit die bos 3 - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Prentjies uit die bos 3
Posted by Hennie Cronjé on November 27, 2020 at 9:04am
Hierdie "blommetjie" was klein en ek moes redelik naby kom met my makro-lens. Om alles in fokus te kry, sou ek moes opgaan na f20 of meer, wat nie ideaal is nie. Toe het ek op f11 3 foto's geneem en telkens bietjie verder gefokus. Dit gee dan 'n gesamentlike groot velddiepte met 'n f-stop wat nie die foto se kwaliteit benadeel nie (soos baie hoë f-stoppe doen). In Photoshop het ek eers die drie foto's reg oormekaar belyn met Edit>Auto align. Dan het ek na Edit>Stacking gegaan waar die rekenaar elke foto se skerp dele uithaal en saamvoeg. Met die neem van die drie foto's moet die kamera doodstil gehou word. 'n Driepoot met iets soos 'n "cable release" is nodig om te keer dam mens se hand nie die kamera beweeg nie. My kamera het 'n "shift focus" funksie wat die heeltemal "hands free" maak.